Kuusalu Keskkooli hoolekogu protokoll nr. 3.

2011/2012 õppeaastal

Koosolek toimus 29.02.2012 Kuusalu Keskkooli lugemissaalis

algus kell 18.00 ja lõpp 20.30 

Kohal: J. Rebane, I. Keerma, K. Sinisalu, M. Soom, M. Trei ja P. Kamber

R. Valgiste, H. Paiste ja T. Rahu

Kõik liikmed kohal

Külalised: A. Kontus, V. Sats

PÄEVAKORRAS:

1. Kuusalu Keskkooli sisehindamise aruande 2009-2011 tutvustus
2. Õpetajate streigist

3. Vastus Kuusalu Vallavalitsuse kirjale: rattahoidla turvalisemaks muutmine

4. Kuusalu Keskkooli kodulehe hoolekogu lehekülje sisu

5. Arutelu hoolekogu liikmete ettepanekutest ja töösuundadest

6. Õppe- ja kasvatustööga tegelemine- vajadusel
7. Jooksvad küsimused.

Sõna võtab hoolekogu esimees Maria Trei ja tutvustab hoolekogu päevakorda. Annab sõna koolijuhtidele.
1. Kuusalu Keskkooli sisehindamise aruande tutvustus

Koolil on valmis saanud uus sisehindamise aruanne 2009-2011. Direktor ja õppealajuhataja tutvustasid seda hoolekogu liikmetele. See on väga mahukas dokument, mis valmib koostöös kõigi töötajatega, see liidab kooli kogukonda.
5. pt on analüüs, mis on samuti väga mahukas ja põhjalik. Eesmärgid peavad olema kirja pandud ning tegevused, mida tehakse eesmärkide saavutamiseks. Õppekava arendustöö ja õpikeskkonna parendamine on igapäevane protsess. Kahjuks on viimastel aastatel kooli eelarve väga väike, mis takistab kooli arengut. Tekib küsimus, kas kooli arengukava on vaja või mitte? Viimased aastad me kahjuks enda kooli arengukava järgi ei ela. Õpilaste arv on viimastel aastatel tõusnud. Igal aastal on üha rohkem lapsi, kes vajavad väikeklassi või mingit muud individuaalset lähenemist. On hinnatud ka lõpuklassi ja põhikooli lõpetajate eksamite tulemusi, edasiõppimist, riiklikult läbiviidud tasemetöid jne. Hinnatud on kõiki valdkondi: Personaliga seotud numbreid, töötajate vanust, täiendkoolitusi. Igal õpetajal on olemas arvuti.  Igasuguste dokumentide kogumine, analüüs toimub järjepidevalt.

Toimub ka kriisiplaani uuendamine, arengukava uuendamine. Riikliku õppekava täitmiseks on vaja raha, koostöö lastevanematega, koostöö vilistlastega võiks olla aktiivsem, kuid toimib ka praegu 

Töö HEV lastega puudutab tööd ka andekate lastega. On olemas ringid, kus andekad lapsed saavad käia, kuid selline töö võiks olla palju aktiivsem, enamuse rahast läheb raskemate laste õpetamisele.

H.Paiste: Olen mõelnud, et koolis võiks olla male ja kabering, see oleks üks variant lastel ennast arendada.

I.Keerma: olen vähest aega klassijuhataja ja nüüd oskan eriti hinnata oma kolleegide tööd puudulikke hindeid saanud õpilastega ja nende peredega, see on suurepärane töö, mida tehakse.

Otsustati: kiita sisehindamise aruanne heaks

2. Õpetajate streigist
Streigist räägivad lühidalt V. Sats ja A. Kontus 
Streigi põhjuseks on asjaolu, et Vabariigi Valitsuse, kohalike omavalitsusliitude ja Eesti Haridustöötajate Liidu vahelised  palgaläbirääkimised ei ole andnud õpetajate töötasu alammäära osas 2012. aastaks soovitud tulemusi ning Riikliku lepitaja 13. veebruari 2012.a. otsusega töörahu kohustus ei kehti. 

Väljavõte Kuusalu Keskkooli streigiteatest:

Toimub kahepäevane streik 7. ja 8. märtsil 2012
Streikijate nõudmised:

1. Nõuame, et kõrgharidusega õpetaja töötasu alammäära tõstetakse 2012.aastal 20% ja sellest tulenevalt nõuame õpetajate töötasu alammäärade kehtestamist 2012.aastaks järgmiselt:

	Noorempedagoog
	729,82 eurot

	Pedagoog
	772,85 eurot

	Vanempedagoog
	883,28 eurot

	Pedagoog-metoodik
	1066,66 eurot


2. Vabariigi Valitsusel kehtestada alates 1.septembrist 2012.a pedagoogidele 18 tunniline, liitklassides 16 tunniline õppetundide arv nädalas ning klassijuhatajate töötasuks vähemalt 25% õpetajatele atesteerimisel kinnitatud töötasu alammäärast;

3. Säilitada õpetajate atesteerimissüsteem ja õpetajate üleriigiliste töötasu alammäärade kehtestamine vastavalt PGS §76 kehtestatud nõuetele, mille järgi õpetajate töötasu, sealhulgas klassijuhatamise tasu alammäärades lepivad õpetajatele atesteerimisel antavate ametijärkude kaupa kokku  Vabariigi Valitsuse, üleriigiliste kohalike omavalitsuse üksuste liitude ja õpetajate registreeritud ühenduste volitatud esindajad;

4. Tagada pedagoogidele vastavalt seadusele nende poolt tehtud ületunnitöö rahaline  hüvitamine.
R. Valgiste: Kuidas on koormused õpetajatel?

M. Trei: õpetajat tuleb rohkem väärtustada

V.Sats: meil on õpetajaid, kes ei tööta põhikohaga meie koolis. Nad annavad oma tunnid ära ja lahkuvad majast edasi teise kooli, me nimetame neid: nn „külalisprofessoriteks”

Õpetaja väärtustamine hakkab pihta poliitikutest, see on täna kuidagi paigast ära.

Tänapäeva lapsed suhetes teiste inimestega on tihti ülbed, üleolevad

M.Trei: Kuidas täidetakse streigi tõttu kevadeks õppekava?

V.Sats: õpetaja vastutab õppekava täitmise eest
Otsustati: võtta streigiteade ja õpetajate nõudmised teadmiseks
  3. Vastus Kuusalu Vallavalitsuse kirjale: rattahoidla turvalisemaks muutmine
M. Trei tutvustab hoolekogu liikmetele vastuskirja, mille ta on koostanud ja soovib saada arvamust, kas võiks sellisena ära saata. 

V.Sats: oleme nõus sellega, kui paigutatakse kaamerad, aga ei võeta raha meie niigi väikesest eelarvest

I.Keerma: paar peret on minu poole pöördunud seoses keppide kadumisega suusahoidlast. Lapsed on olnud ise hooletud, suusakeppidel ei ole peal nimesid ja lapsed ei tunne oma varustust ära. Koolil on lukustatud hoidla suuskadele, kuid väga vähesed lapsed kasutavad seda

Otsustati: toetada vastuskirja ja selle ärasaatmist valda

4. Kuusalu Keskkooli kodulehe hoolekogu lehekülje sisu
M.Trei võttis sõna: Kuusalu Keskkooli kodulehe kujundaja Viive Abel küsis, mis peaks kajastuma kooli kodulehel hoolekogu lehekülje all.

Leiti, et seal võiks olla kõigi liikmete nimed ja meiliaadressid, kontaktid ja kes on lastevanemate esindajad, kes volikogu esindaja jne.

Hoolekogu põhimäärus, samuti millal järgmine hoolekogu koosolek toimub, mis on päevakorras.

K.Sinisalu:  alustasin  selle koosseisu protokolle algusest peale uute numbritega

H.Paiste: eelnevate aastate protokollid võiksid olla arhiivis ja mitte leheküljel aktiivsed

Otsustati: teha Viive Abelile meie ettepanekud teatavaks 

5. Arutelu hoolekogu liikmete ettepanekutest ja töösuundadest
Sõna võtab hoolekogu esimees M. Trei: Mul tekkis mõte, et kui koolil on eelarve jäänud väga väikeseks, et järsku annab midagi ära teha projektipõhiselt näit. luua kooli labor.

K.Sinisalu: kool tahab laborandi kohta, mis peaks olema struktuuris.

J.Rebane: vahendeid on meil küll, millega katseid teha, aga meil napib iseendal aega, et katseid läbi viia, oleks vajagi laboranti.

V.Sats: Hoolekogu liige P. Kamber on koos õpetaja Eve Sarapiga kirjutamas keskkonnateemalist projekti, et tõsta laste keskkonnateadlikkust.

P.Kamber: see on väga väike ja tagasihoidlik ettevõtmine, alustame 4-6 klassikomplektiga ja tahame viia lapsed RMK Sagadi looduskooli uurimusliku õppe päevale.

Käisin Keskkonnainvesteeringute Keskuse teabepäeval ja sellel aastal on teada, et kuulutatakse välja kolm toetusvooru. Edaspidi võiksime mõelda, kas kedagi sisse osta, kes räägib lastele keskkonnateadlikkusest kohapeal.

26. märtsiks peab esimene taotlus olema valmis.

Otsustati: toetada igat omaalgatust ka edaspidi

6. Jooksvad küsimused
K. Sinisalu: Kuusalu Keskkooli uus  hoolekogu põhimäärus on hetkel veel vallavalitsuse poolt kinnitamata. Minule anti vallavalitsuse poolt ülesandeks koostada üldhariduskooli ja huvikooli hoolekogu moodustamise kord ja töökord, see on  volikogu eelnõu. Eelnõu on nüüd valmis, hariduskomisjon selle heaks kiitnud ja saadetud vallavalitsuse istungile tutvumiseks. Saadan Teile ka kohe järgmisel päeval selle volikogu eelnõu tutvumiseks ja tagasiside saamiseks.

Kas siis pärast selle määruse vastuvõtmist saadame Kuusalu Keskkooli hoolekogu põhimääruse ka vallavalitsusele kinnitamiseks?

R. Valgiste: sooviks küll selle dokumendi eelnõuga enne ikka tutvuda.

M.Trei: meil peaks ikka oma hoolekogu põhimäärus ka olema ja selle peaks  kinnitama vallavalitsuses. 

Otsustati: dokumendiga tutvuda, kui saadetakse liikmetele laiali

Toetati Kuusalu Keskkooli hoolekogu põhimääruse olemasolu ja selle kinnitamist vallavalitsuses

M. Trei: Seoses tunneliga saadeti vastuskiri meile hoolekogu meilile, kas saite seda lugeda?

Keegi pole saanud tutvuda, ilmselt listi kiri ei toimi. Seda uurin  ja selgitan välja.

Ühel lapsevanemal on soov, et saaks järgmise nädala toidumenüü välja panna juba reedel. Toiduallergia korral saab vanem siis juba aegsasti lapse nädala menüü ette planeerida.

V.Sats: selle lahendame ära, see on võimalik.
M.Trei: 9. märtsil on Tallinnas hoolekogu liikmetele koolitus, kas keegi saaks minna? Piret läheb, kui saab.

Ka tööplaanis on midagi olulist kirjas, mida peab hoolekogu veel sellel õppeaastal tutvuma?

V.Sats: kriisiplaaniga võiks tutvuda.

M.Trei: paneme paika viimase koosoleku aja.

Otsustati:

Õppeaasta viimane hoolekogu koosolek toimub kolmapäeval, so. 25. aprillil algusega kell 18.00 kooli lugemissaalis.

Koosoleku juhataja hoolekogu esimees Maria Trei: /allkirjastatud digitaalselt/
                                                                                  allkiri

Koosoleku protokollija Kai Sinisalu: /allkirjastatud digitaalselt/
                                                           allkiri

